**Ամփոփաթերթ**

**«ՊԵՏԱԿԱՆ ՀԱՆՐԱԿՐԹԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅԱՆ ՎԱՐՉԱՏՆՏԵՍԱԿԱՆ ՄԱՍԻ ՀԱՄԱԿԱՐԳՈՂԻ ՆՇԱՆԱԿՄԱՆ ԿԱՐԳԸ ՀԱՍՏԱՏԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

|  |  |  |
| --- | --- | --- |
| Երևանի քաղաքապետարան |  | 01/109796-22  24.10.2022 |
| 1.Նախագծի նախաբանում «6.2-րդ ենթակետին» բառերը փոխարինել  «6.2-րդ կետին» բառերով:  Նախագծի նախաբանում հղում է կատարվում «Հանրակրթության մասին» օրենքի 29-րդ հոդվածի 1-ին մասի 6.2-րդ ենթակետին, որի համաձայն՝ ՀՀ կառավարությունը հաստատում է տարածքային մանկավարժահոգեբանական աջակցության կենտրոնի տնօրենի ընտրության (նշանակման) կարգը, մինչդեռ նախագծով հաստատվում է պետական հանրակրթական ուսումնական հաստատության համակարգողի թափուր տեղի մրցույթի հայտարարման, անցկացման և նշանակման կարգը: |  | Չի ընդունվել:  Օրենսդրական նախաձեռնությամբ շրջանառվում է «Հանրակրթության մասին» օրենքի նախագիծ, որով 29-րդ հոդվածի 1-ին մասի 6.2-րդ ենթակետով սահմանված լիազորող նորմը փոխարինվել է սույն նախագծի լիազորող նորմով, քանի որ վերջինս բացակայում էր օրենքից, իսկ տարածքային մանկավարժահոգեբանական աջակցության կենտրոնի տնօրենի ընտրության գործընթացը կարգավորող գործող Կառավարության որոշում առկա է: |
| 2. Նախագծի հավելվածի 3-րդ կետը «ուժի մեջ մտած» բառերից հետո լրացնել «նրա նկատմամբ կայացված» բառերով: |  | Ընդունվել է: |
| Նախագծի հավելվածի 3-րդ կետով սահմանվում է, որ համակարգողի անձնական դիմումի հիման վրա պաշտոնից ազատման, մահվան, դատարանի օրինական ուժի մեջ մտած մեղադրական դատավճռի առկայության դեպքերում, ինչպես նաև նույն կարգի 8-րդ և 21-րդ կետերով սահմանված դեպքերում՝ ըստ անհրաժեշտության, լիազորված մարմինը, ըստ ենթակայության, թափուր տեղ առաջանալու օրը նշանակում է հաստատության համակարգողի պաշտոնակատար (պարտականությունները կատարող): Մինչդեռ նախագծի հավելվածի 8-րդ կետով սահմանվում են տնօրենի մրցույթին մասնակցելու պարտադիր պայմանները, և բացի այդ հավելվածը 21-րդ կետ չունի: Այս առումով նախագծի հավելվածի 3-րդ կետը լրամշակման ու խմբագրման կարիք ունի: |  | Չի ընդունվել:  Սահմանված է 3-րդ կետում:  Խմբագրվել է: |
| 3.Նախագծի հավելվածի 4-րդ կետում «45 աշխատանքային օրվա» բառերը փոխարինել «30 աշխատանքային օրվա» բառերով՝ համապատասխանեցնելով նախագծի հավելվածի 2-րդ կետի դրույթներին: |  | Ընդունվել է: |
| 4.Նախագծի հավելվածի 5-րդ կետի 1-ին ենթակետի համաձայն՝ նախատեսված է հանրակրթական ուսումնական հաստատության համակարգողի թափուր տեղի համար հայտարարության հրապարակում՝ [www.azdarar.am](http://www.azdarar.am) կայքում, որը լրացուցիչ ֆինանսական պարտավորություններ է առաջացնում Երևան համայնքի համար: Հարկ է նշել, որ «Տեղական ինքնակառավարման մասին» օրենքի 10-րդ հոդվածի 8-րդ մասի համաձայն՝ պետության պատվիրակած լիազորությունները ենթակա են պետական բյուջեից պարտադիր ֆինանսավորման՝ պետության պատվիրակած լիազորությունների ֆինանսավորման նպատակով նախատեսված հատկացումների հաշվին: |  | Չի ընդունվել:  Կառավարության 2011 թվականի N 134-Ն որոշման պահանջ է: |
| 5.Նախագծի հավելվածի 8-րդ կետը լրացնել 3-րդ ենթակետով, որով որպես հաստատության համակարգողի ընտրության համար անցկացվող մրցույթին մասնակցելու պարտադիր պայման կնախատեսվի համապատասխանությունը «Հանրակրթության մասին» օրենքի 12-րդ հոդվածի 18-րդ մասի պահանջին: Միաժամանակ, նշված կետի 2-րդ ենթակետով սահմանված հիմքերի բացակայության մեջ հավաստիանալու համար առաջարկում եմ սահմանել հայտարարության ձևաչափ, որը կլրացվի հավակնորդի կողմից: |  | Ընդունվել է: |
| 6. Նախագծի հավելվածի 13-րդ կետը շարադրել հետևյալ խմբագրությամբ.  «13.Լիազորված մարմնի ղեկավարը հավակնորդի կամ հավակնորդների փաստաթղթերը ստանալուց հետո, 3 աշխատանքային օրվա ընթացքում անցկացնում է հարցազրույց և հավակնորդներից մեկի հետ (եթե նրանց թիվը մեկից ավելի է) 5 աշխատանքային օրվա ընթացքում, կնքում է աշխատանքային պայմանագիր՝ 5 տարի ժամկետով, բայց ոչ ավելի, քան անձի 65 տարին լրանալը»: |  | Ընդունվել է ի գիտություն: |
| 7.Նախագծի Ձև 1-ի առաջին պարբերությունից հանել «5-րդ և 6-րդ կետերի» բառերը, քանի որ առկա է բովանդակային անհամապատասխանություն: |  | Ընդունվել է: |
| 8.Նախագծի Ձև 1-ի 1-ին կետի 2-րդ ենթակետը հանել, քանի որ օրենսդրությամբ նման պահանջ սահմանված չէ: |  | Ընդունվել է: |
| 9.Նախագծի Ձև 1-ի 2-րդ կետի 1-ին կետն անհրաժեշտ է համապատասխանեցնել հավելվածի 9-րդ կետի 1-ին ենթակետին: |  | Ընդունվել է:  Կատարվել է խմբագրում: |
| ՀՀ տարածքային կառավարման և ենթակառուցվածքների նախարարություն |  | ԳՍ/15.2/28441-2022  25.10.2022 |
| 1. Նախագծի 3-րդ կետով սահմանվում է.   *... ինչպես նաև սույն կարգի 8-րդ և 21-րդ կետերով սահմանված դեպքերում...*  Առաջարկում ենք սահմանել նոր խմբագրությամբ. ... ինչպես նաև սույն կարգի 8-րդ կետով սահմանված դեպքերում..., քանի որ նախագծում առկա չէ 21-րդ կետ:   1. Նախագծի 5-րդ կետով սահմանվում է.   *Լիազորված մարմինը հաստատության տնօրենի պաշտոնի թափուր տեղի համար մրցույթ անցկացնելու մասին հայտարարությունը…*  Առաջարկում ենք սահմանել նոր խմբագրությամբ. լիազորված մարմինը հաստատության *համակարգողի*պաշտոնի թափուր տեղի համար մրցույթ անցկացնելու մասին հայտարարությունը… |  | Ընդունվել է:  Կատարվել է խմբագրում: |
| 3.Մրցույթի հայտարարության Ձև 1-ում սահմանված է.  *Հայաստանի Հանրապետության կառավարության 2022 թվականի \_\_\_\_\_\_ -ի N \_\_\_\_-Ն որոշմամբ հաստատված՝ պետական հանրակրթական ուսումնական հաստատության համակարգողի թափուր տեղի մրցույթի հայտարարման, անցկացման և նշանակման կարգի 5-րդ և 6-րդ կետերի համաձայն՝ հայտարարվում է մրցույթ…*  Առաջարկում ենք սահմանել նոր խմբագրությամբ.  Հայաստանի Հանրապետության կառավարության 2022 թվականի \_\_\_\_\_\_ -ի N \_\_\_\_-Ն որոշմամբ հաստատված՝ պետական հանրակրթական ուսումնական հաստատության համակարգողի թափուր տեղի մրցույթի հայտարարման, անցկացման և նշանակման կարգի **2-րդ և 4րդ** կետերի համաձայն՝ հայտարարվում է մրցույթ..... |  | Ընդունվել է:  Մրցույթ տեղի չի ունենալու, այլ փաստաթղթերի հիման վրա լիազոր մարմնի ղեկավարի կողմից նշանակում:  Ըստ այդմ կատարվել է խմբագրում: |
| 4․ 4-րդ կետում 45 թիվը փոխել 25-ով |  | Ընդունվել է մասնակի. 45 թիվը փոխել 30-ով: |
| 5․ 9-րդ կետում ավելացնել 4-րդ և 5-րդ ենթակետեր՝ հետևյալ բովանդակությամբ  4) բարձրագույն կրթությունը հավաստող փաստաթուղթ (դիպլոմ) |  | Ընդունվել է: |
| 5) «Հանրակրթության մասին» ՀՀ օրենքի 12-րդ հոդվածի 18-րդ մասին պահանջներին բավարարող համապատասխան՝ աշխատանքային ստաժի վերաբերյալ տեղեկանք աշխատավայրից և աշխատանքային գրքույկի պատճենը՝ առկայության դեպքում |  | Ընդունվել է: |
| 6․Հստակեցնել պետական հանրակրթական ուսումնական հաստատության համակարգողի թափուր տեղի մրցույթի հայտարարման, անցկացման և նշանակման հետ կապված հարաբերությունները, քանի որ նախագծով որևէ մրցութային գործընթաց չի նախատեսվում։ |  | Ընդունվել է:  Մրցույթ տեղի չի ունենալու, այլ փաստաթղթերի հիման վրա լիազոր մարմնի ղեկավարի կողմից՝ նշանակում:  Ըստ այդմ կատարվել է խմբագրում: |
| 7․ Քանի որ մրցույթն անցկացնում է լիազոր մարմինը, համակարգողի թափուր տեղի մրցույթի հայտարարության տեքստի 2-րդ կետի 1-ին ենթակետում «հաստատության խորհրդի նախագահի» բառերը փոխարինել «լիազոր մարմնի ղեկավարի» բառերով: |  | Ընդունվել է: |
| ՀՀ աշխատանքի և սոցիալական հարցերի նախարարություն |  | ՆՄ/ԳԽ/26876-2022  21.10.2022 |
| 1. Նախագծով ներկայացվող կարգավորումների ուսումնասիրությունից պարզ է դառնում, որ պետական հանրակրթական ուսումնական հաստատության համակարգողն ընտրվում է ոչ թե մրցութային գործընթացների արդյունքում, այլ ներկայացված թեկնածուներից մեկի հետ, ուղղակի փաստաթղթերի ուսումնասիրության արդյունքում, լիազորված մարմնի ղեկավարը կնքում է աշխատանքային պայմանագիր։   Հաշվի առնելով վերոգրյալը՝ կարծում ենք, որ Նախագծի վերնագիրը և կարգավորումները ենթակա են լրամշակման՝ մրցույթի անցկացման փոխարեն նախատեսելով հավակնորդների ընտրության կարգ։ |  | Ընդունվել է:  Կատարվել է խմբագրում: |
| 1. Նախագծի նախաբանում հղում է կատարված «Հանրակրթության մասին» օրենքի 29-րդ հոդվածի 1-ին մասի 6.2-րդ ենթակետին, որը Կառավարության համար լիազորող նորմ չի հանդիսանում պետական հանրակրթական ուսումնական հաստատության համակարգողի թափուր տեղի մրցույթի հայտարարման, անցկացման և նշանակման կարգը հաստատելու համար։ Առաջարկվում է դիտարկել «Հանրակրթության մասին» օրենքի 12-րդ հոդվածի 1-ին մասին հղում կատարելու հնարավորությունը՝ որպես լիազորող նորմ, որը 09.02.22 ՀՕ-35-Ն օրենքի փոփոխությամբ նոր խմբագրությամբ ուժի մեջ կմտնի 01.01.23 թվականին: |  | Չի ընդունվել:  Օրենսդրական նախաձեռնությամբ շրջանառվում է «Հանրակրթության մասին» օրենքի նախագիծ, որով 29-րդ հոդվածի 1-ին մասի 6.2-րդ ենթակետով սահմանված լիազորող նորմը փոխարինվել է սույն նախագծի լիազորող նորմով, քանի որ վերջինս բացակայում էր օրենքից, իսկ տարածքային մանկավարժահոգեբանական աջակցության կենտրոնի տնօրենի ընտրության գործընթացը կարգավորող գործող Կառավարության որոշում առկա է: |
| 1. Նախագծի 2-րդ կետում «հունվարի 3-ից» բառերը փոխարինել «հունվարի 1-ից» բառերով՝ հիմք ընդունելով «Հանրակրթության մասին» օրենքում փոփոխություններ և լրացումներ կատարելու մասին» 2022 թվականի փետրվարի 9-ի ՀՕ-35-Ն օրենքի 21-րդ հոդվածը: |  | Ընդունվել է: |
| 1. Նախագծի 1-ին կետով հաստատված կարգի (այսուհետ` Կարգ) 3-րդ կետում առաջարկում ենք դիտարկել դատարանի՝ օրինական ուժի մեջ մտած մեղադրական դատավճռի առկայության այն դեպքերը, երբ այդ դատավճռին համապատասխան՝ անձը ենթարկվել է այնպիսի պատասխանատվության, որը հնարավորություն չի տալիս շարունակելու աշխատանքը՝ հիմք ընդունելով Աշխատանքային օրենսգրքի 109-րդ հոդվածի 1-ին մասի 6-րդ կետի կարգավորումները։ Բացի այդ «կարգի 21-րդ կետով սահմանված դեպքերը» վերանայման կարիք ունեն, հաշվի առնելով, որ Կարգում 21-րդ կետ առկա չէ, դրա փոխարեն առաջարկվում է հղում կատարել Կարգի 7-րդ կետին: Հստակեցման է ենթակա այն հարցը, թե արդյոք պաշտոնակատար (պարտականությունները) կատարող նշանակվում է հաստատության աշխատողներից որևէ մեկը, թե հաստատության աշխատող չհանդիսացող այլ անձ։ |  | Ընդունվել է ի գիտություն:  Լրացուցիչ կքննարկվի:  Խմբագրվել է:  Կարգավորվումն առկա է 3-րդ կետում: |
| 1. Կարգի 4-րդ կետում պարզ չէ «թափուր պաշտոն առաջանալու օրվանից սկսած՝ 3 աշխատանքային օրվա ընթացքում» արտահայտության մեջ նշված 3 աշխատանքային օրն արդյո՞ք իր մեջ ներառում է նաև թափուր պաշտոն առաջանալու օրը։ Տվյալ պարագայում հնարավոր տարընկալումներից խուսափելու նպատակով առաջարկում ենք հստակ սահմանել, որ մրցույթը հայտարարվում է թափուր պաշտոն առաջանալու օրվանից հետո՝ 3 աշխատանքային օրվա ընթացքում։ Նույն առաջարկությունը վերաբերում է նաև նույն կետում նշված մրցույթ անցկացնելու ժամկետներին։ Այդ մասում ևս առաջարկում ենք հստակեցնել, որ մրցույթը կազմակերպվում և անցկացվում է համակարգողի թափուր պաշտոն առաջանալու օրվանից հետո 45 աշխատանքային օրվա ընթացքում։ |  | Չի ընդունվել:  «օրվանից» բառը հստակություն ունի՝ ի տարբերություն «օրվանից հետո» բառերից, քանի որ «հետո»-ն անորոշ է, ինչ ժամկետի մասին է: |
| 1. Կարգի 5-րդ կետում առաջարկվում է «3 աշխատանքային օրվա ընթացքում» բառերը հանել՝ հաշվի առնելով, որ Կարգի թե 2-րդ, թե 4-րդ կետերում առանձին դեպքերի համար արդեն իսկ սահմանված են հստակ ժամկետներ: |  | Չի ընդունվել:  Կարգավորումները տարբեր ժամկետներին են վերաբերում: |
| 1. Կարգի 7-րդ կետում առաջարկում ենք լրացնել նաև, թե ինչ ժամկետում է հայտարարվում նոր մրցույթը։ |  | Չի ընդունվել:  Կարգավորվում է 3-րդ և 4-րդ կետերով: |
| 1. Կարգի 9-րդ կետի 1-ին ենթակետը և N 1 ձևի 2-րդ կետի 1-ին ենթակետը հակասում են միմյանց, քանի որ առաջինում նախատեսվում է, որ դիմումը ներկայացվելու է լիազորված մարմնի ղեկավարի անունով, իսկ երկրորդում՝ հաստատության խորհրդի նախագահի անունով։ Առաջարկում ենք նշված կարգավորումները համապատասխանեցնել միմյանց։ |  | Ընդունվել է: |
| 1. Նախագծի հավելվածի N 1 ձևի վերջին նախադասությունում պարզ չէ, թե ինչպես է նշվելու մրցույթի տեղի ունենալու օրը և ժամը, այն պարագայում, երբ Կարգի 12-13-րդ կետերի կարգավորումներով նախապես մրցույթի անցկացման հստակ օր նախատեսելը հնարավոր չի լինելու։ |  | Ընդունվել է: |
| 1. N 2 ձևի 13-րդ տողում «մասնագիտացումները» բառն առաջարկում ենք փոխարինել «մասնագիտությունները» բառով, քանի որ ուսումնական հաստատությունում անձը ձեռք է բերում մասնագիտություն։ |  | Ընդունվել է: |
| 1. N 2 ձևի 15-րդ տողում հստակեցման է ենթակա «փորձագիտական աշխատանք» ասվածը, մասնավորապես, ի՞նչ է ենթադրվում նշված եզրույթի ներքո։ |  | Ընդունվել է:  Խմբագրվել է: |
| 1. N 2 ձևի 23-րդ տողում նշվում է մրցութային հանձնաժողովի մասին, սակայն Կարգի նախագծում մրցութային հանձնաժողովի մասին կարգավորումներ նախատեսված չեն։ |  | Ընդունվել է:  Խմբագրվել է: |
| ՀՀ կրթության տեսչական մարմին |  | 01/05-1/826-2022  20.10.2022 |
| 1. **Վերնագրում, 1-ին կետում և Ձև 1-ի առաջին պարբերության մեջ**  *«համակարգողի»* բառից հետո լրացնել *«պաշտոնի»* բառը 2. **Հավելվածի 1-ին կետում** *«ուսումնական հաստատության»* բառերից հետո լրացնել *«(այսուհետ՝ հաստատություն)» բառերը, «անցկացման և»* բառերից հետո՝ *«հաղթող ճանաչված մասնակցի»* բառերը, *«հարաբերությունները»*բառը փոխարինել*«իրավահարաբերությունները»*բառով |  | Չի ընդունվել: «Հանրակրթության մասին» օրենքի լիազորող նորմերի ձևակերպմանը համապատասխան՝ վերնագիրը խմբագրվել է:  Ընդունվել է: |
| 1. **Հավելվածի 2-րդ կետում** *«նախարարության»*բառից հետո լրացնել*«(այսուհետ` նախարարություն)»*բառերը |  | Ընդունվել է: |
| 1. **Հավելվածի 2-րդ կետից հետո** լրացնել դրույթ առաջին անգամ մրցույթ հայտարարելու դեպքի վերաբերյալ |  | Չի ընդունվել, կարգավորվում է 2-րդ կետով: |
| 1. **Հավելվածի 3-րդ կետում** *«ազատման»* բառից հետո լրացնել *«նրա»* բառը, *«8-րդ և 21-րդ կետերով»* բառերը փոխարինել *«8-րդ կետով»* բառերով, *«մասին»* բառը՝ *«մասի»* բառով, *«սահմանված դեպքերում»* բառերից հետո հանել *«ըստ անհրաժեշտության»* բառերը |  | Ընդունվել է: |
| 1. **Հավելվածի 4-րդ կետում** *«հայտարարմում է»* բառըփոխարինել *«հայտարարում է»* բառով, *«համակարգողի թափուր պաշտոն»* բառերը փոխարինել *«համակարգողի պաշտոնի թափուր տեղ»* բառերով |  | Ընդունվել է: |
| 1. **Հավելվածի 5-րդ կետում** *«տնօրենի»* բառը փոխարինել *«համակարգողի»* բառով, 2-րդ ենթակետում *«Հայաստանի Հանրապետության կրթության, գիտության, մշակույթի և սպորտի նախարարության (այսուհետ` նախարարություն)»* բառերը փոխարինել *«Նախարարության»* բառով |  | Ընդունվել է: |
| 1. **Հավելվածի 6-րդ կետից հետո** անհրաժեշտ է նոր կետով նկարագրել բուն մրցույթի ընթացակարգը (անցկացումը) կամ նշել, որ մրցույթը փաստաթղթային է |  | Չի ընդունվել:  Մրցույթ տեղի չի ունենալու, այլ փաստաթղթերի հիման վրա լիազոր մարմնի ղեկավարի կողմից կիրականացվի նշանակում:  Ըստ այդմ կատարվել է խմբագրում: |
| 1. **Հավելվածի 6-րդ, 12-րդ կետերից** հանել*«մասին»* բառը |  | Ընդունվել է: |
| 1. **Հավելվածի 7-րդ կետում** *«նոր մրցույթ»* բառերից հետո լրացնել *«3 աշխատանքային օրվա ընթացքում»* բառերը |  | Չի ընդունվել:  Կարգավորվում է 3-րդ և 4-րդ կետերով: |
| 1. **Հավելվածի 9-րդ կետը** լրացնել նոր ենթակետերով` հետևյալ բովանդակությամբ՝ *«4), «Հանրակրթության մասին» ՀՀ օրենքի 12-րդ հոդվածի 18-րդ մասին համապատասխան աշխատանքային ստաժի վերաբերյալ անհատական հաշվից քաղվածքի բնօրինակի տեսաներածված տարբերակը (անհրաժեշտության դեպքում՝ աշխատանքային գրքույկի բնօրինակի տեսաներածված տարբերակը).», «5) բարձրագույն կրթության վերաբերյալ դիպլոմի պատճենը (բնօրինակի հետ)․»*, *«6) Հայաստանի Հանրապետության արական սեռի քաղաքացիները՝ նաև զինվորական գրքույկի պատճենը (բնօրինակի հետ)։»* |  | Կատարվել է խմբագրում: |
| 1. **Հավելվածի 13-րդ կետում** *«հավակնորդի»* բառը փոխարինել *«հավակնորդների»* բառով |  | Ընդունվել է: |
| 1. **Հավելվածի 13-րդ կետից** հետո լրացնել նոր՝ 14-րդ կետ՝ հետևյալ բովանդակությամբ՝ *«մասնակիցներից որևէ մեկի՝ հանձնաժողովի պահանջներին կամ սահմանված չափանիշներին չհամապատասխանելու դեպքում հայտարարվում է նոր մրցույթ»* |  | Ընդունվել է: |
| 1. **«Ձև 1»-ում 1-ին կետին նախորդող պարբերության մեջ** հանել *«5-րդ և 6-րդ կետերի»* բառերը |  | Ընդունվել է: |
| 1. **«Ձև 1»-ում** հանել 1-ին կետի 2-րդ ենթակետը, 2-րդ կետի 1-ին ենթակետում *«հաստատության խորհրդի նախագահի»* բառերը փոխարինել *«լիազորված մարմնի ղեկավարի»* բառերով, լրացնել նոր ենթակետեր` հետևյալ բովանդակությամբ՝ *«5) բարձրագույն կրթության վերաբերյալ դիպլոմի պատճենը (բնօրինակի հետ)․», «6) Հայաստանի Հանրապետության արական սեռի քաղաքացիները՝ նաև զինվորական գրքույկի պատճենը (բնօրինակի հետ)։»* |  | Ընդունվել է մասնակի, վերջին առաջարկն ընդունելու անհրաժեշտությունը բացակայում է: |
| 1. *Սահմանել «Մրցութային հանձնաժողովի»*կազմը և դրան ներկայացվող պահանջները, տարանջատել*«լիազորված մարմնի համապատասխան ստորաբաժանման»* գործառույթները։ |  | Չի ընդունվել: |
| **ՀՀ արդարադատության նախարարություն** |  | **/27.3/52312-2022**  **24.11.2022** |
| «Պետական հանրակրթական ուսումնական հաստատության համակարգողի նշանակման կարգը հաստատելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) նախաբանում որպես լիազորող նորմ հղում է կատարվել «Հանրակրթության մասին» Հայաստանի Հանրապետության օրենքի 29-րդ հոդվածի 1-ին մասի 6.2-րդ ենթակետին, համաձայն որի՝ **Հայաստանի Հանրապետության կառավարության իրավասություններն են՝ հաստատում է տարածքային մանկավարժահոգեբանական աջակցության կենտրոնի տնօրենի ընտրության (նշանակման) կարգը:** Մինչդեռ Նախագծի համաձայն՝ **Հայաստանի Հանրապետության կառավարությունը հաստատում է պետական հանրակրթական ուսումնական հաստատության համակարգողի նշանակման կարգը:**  Այդ կապակցությամբ, հարկ է նշել, որ համաձայն Հայաստանի Հանրապետության սահմանադրության 6-րդ հոդվածի 2-րդ մասի՝ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները **կարող են օրենքով լիազորվել ընդունելու ենթաօրենսդրական նորմատիվ իրավական ակտեր:**  Սույն դեպքում, Նախագծի նախաբանում նշված հոդվածը չի կարող դիտարկվել որպես լիազորող նորմ:  Վերոգրյալի հետ մեկտեղ, հարկ ենք համարում անդրադառնալ Նախագծի ամփոփաթերթին, համաձայն որի՝ **օրենսդրական նախաձեռնությամբ շրջանառվում է «Հանրակրթության մասին» օրենքի նախագիծ, որով 29-րդ հոդվածի 1-ին մասի 6.2-րդ ենթակետով սահմանված լիազորող նորմը փոխարինվել է սույն նախագծի լիազորող նորմով,** քանի որ վերջինս բացակայում էր օրենքից: Այս կապակցությամբ հարկ է նկատի ունենալ «Նորմատիվ իրավական ակտերի մասին» Հայաստանի Հանրապետության օրենքի 13-րդ հոդվածի 1-ին մասը, համաձայն որի՝ նորմատիվ իրավական ակտը կարող է պարունակել նախաբան, որը սահմանում է իրավական ակտի ընդունման նպատակներն ու պատճառները: Նախաբանը չի շարադրվում առանձին հոդվածով, չի համարակալվում և չի բաժանվում հոդվածների (կետերի): Նախաբանով չեն սահմանվում նորմատիվ դրույթներ: **Ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր:** **Ենթաօրենսդրական նորմատիվ իրավական ակտ կարող է ընդունվել նաև այն օրենսդրական ակտի հիման վրա, որն ընդունվել, սակայն դեռևս ուժի մեջ չի մտել,** եթե օրենսդրական ակտով (բացառությամբ Սահմանադրության) սահմանված նորմը կարող է կատարվել միայն այդ ակտով նախատեսված ենթաօրենսդրական նորմատիվ իրավական ակտի ընդունմամբ, կամ դրա կատարումն ուղղակիորեն պայմանավորված է ենթաօրենսդրական նորմատիվ իրավական ակտի ընդունմամբ:  Վերոնշյալ դրույթից բխում է, որ օրենսդիրը սահմանել է ենթաօրենսդրական նորմատիվ իրավական ակտերի ընդունման հնարավորություն՝ ընդունված, սակայն դեռևս ուժի մեջ չմտած օրենսդրական ակտի հիման վրա, սակայն, տվյալ դեպքում ամփոփաթերթով ներկայացված դիրքորոշումը վերաբերում է շրջանառվող օրենքի նախագծին:  Վերոգրյալի լույսի ներքո գտնում ենք, որ Նախագծի ընդունումը խնդրահարույց է: |  | Ընդունվել է ի գիտություն:  Սույն նախագծով կարգավորվող գործընթացի համար օրենքում լիազորող նորմը բացակայությում է, սակայն հաշվի առնելով, որ գործընթացի մեկնարկը 2023 թվականի հունվարից է, անհրաժեշտություն առաջացավ օրենքի փոփոխությանը զուգահեռ մշակել և շրջանառել սույն նախագիծը:  Օրենքի նախագիծն Ազգային ժողովում է: |
| 2.Նախագծի 1-ին կետով հաստատված հավելվածի (այսուհետ՝ Հավելված) 3-րդ կետի համաձայն՝ համակարգողի անձնական դիմումի հիման վրա պաշտոնից ազատման, նրա մահվան, դատարանի օրինական ուժի մեջ մտած՝ **նրա նկատմամբ** մեղադրական դատավճռի առկայության դեպքերում, ինչպես նաև սույն կարգի 7-րդ և 13-րդ կետերով սահմանված դեպքերում լիազորված մարմինը, ըստ ենթակայության, թափուր տեղ առաջանալու օրը հաստատության համակարգողի պաշտոնակատար (պարտականությունները կատարող) է նշանակում տվյալ հաստատության խորհրդի անդամ չհանդիսացող և «Հանրակրթության մասին» օրենքի 12-րդ հոդվածի 18-րդ մասի պահանջներին բավարարող անձի:  Սույն դեպքում, առաջարկում ենք Հավելվածի 3-րդ կետի «նրա նկատմամբ» բառերը հանել՝ հաշվի առնելով, որ նշված կետից հստակ բխում է, որ վկայակոչած դեպքերը վերաբերում են համակարգողին: |  | Ընդունվել է: |
| 3.Հավելվածի 7-րդ կետի համաձայն՝ **մասնակցության հայտերի բացակայության դեպքում հրապարակվում է նոր հայտարարություն:** Իսկ 13-րդ կետի համաձայն՝ **մասնակիցներից որևէ մեկի՝ սահմանված չափանիշներին չհամապատասխանելու դեպքում թափուր տեղի համալրման համար հրապարակվում է նոր հայտարարություն:**  Գտնում ենք, որ վերոգրյալ կետերով նախատեսվող նոր հայտարարություններ տալու համար անհրաժեշտ է սահմանել հստակ ժամկետներ: |  | Ընդունվել է: |
| **4.** Հավելվածի 8-րդ կետի 1-ին ենթակետի համաձայն՝ հաստատության համակարգողին ներկայացվող պարտադիր պայմաններն են` **Հայաստանի Հանրապետության քաղաքացիությունը**: Իսկ 2-րդ ենթակետի համաձայն՝ «Հանրակրթության մասին» **օրենքի 12-րդ հոդվածի 18-րդ մասի պահանջներին համապատասխանություն** և 21-րդ և 22-րդ մասերով սահմանված հիմքերի բացակայությունը:  Նշվածի կապակցությամբ հարկ ենք համարում անդրադառնալ ««Հանրակրթության մասին» օրենքում փոփոխություններ և լրացումներ կատարելու մասին» 09.02.2022 թվականի ՀՕ-35-Ն օրենքի (այսուհետ՝ Օրենք) 6-րդ հոդվածին, որով նախատեսվում է՝ օրենքի 12-րդ հոդվածը շարադրել նոր խմբագրությամբ, որի 18-րդ մասի համաձայն՝ **պետական ուսումնական հաստատության համակարգող կարող է լինել Հայաստանի Հանրապետության քաղաքացի հանդիսացող այն անձը**, որն ունի բարձրագույն կրթություն և վերջին 7 տարվա ընթացքում քաղաքական, ինքնավար, վարչական կամ օրենքով ստեղծված պետական մարմնի անդամի պաշտոններում կամ կազմակերպման, ղեկավարման, վերահսկման, համակարգման գործառույթներ ունեցող այլ պաշտոններում (անկախ պետական կամ մասնավոր ոլորտում կատարած աշխատանքից) առնվազն հինգ տարվա ընդհանուր աշխատանքային ստաժ:  Հաշվի առնելով այն, որ Հավելվածով արդեն իսկ հղում է կատարվել Օրենքի վերոնշյալ դրույթին, ուստի գտնում ենք, որ Հայաստանի Հանրապետության քաղաքացիություն ունենալու պայմանն առանձին նախատեսելու անհրաժեշտությունը բացակայում է, ուստի առաջարկում ենք Հավելվածի 8-րդ կետի 1-ին ենթակետը հանել: |  | Ընդունվել է: |
| 4. Հավելվածի 9-րդ կետի 4-րդ ենթակետի համաձայն՝ թափուր տեղը համալրելու համար հավակնորդը ներկայացնում է **ստաժի վերաբերյալ տեղեկանք՝ աշխատավայրից:**  Գտնում ենք, որ նշված ենթակետն ունի վերանայման կարիք՝ հաշվի առնելով գործնականում ի հայտ եկող հնարավոր խնդիրները, որոնց անձը կարող է բախվել, օրինակ՝ երբ կազմակերպությունը, որտեղ անձը աշխատել է, լուծարվել է: Նշվածը հաշվի առնելով՝ առաջարկում ենք Հավելվածի 9-րդ կետի 4-րդ ենթակետից հանել «աշխատավայրից» բառը:  Բացի այդ 9-րդ կետի 2-րդ և 3-րդ ենթակետերով պահանջվող փաստաթղթերի բնօրինակ ներկայացնելու պահանջը չի կարող տարածվել էլեկտրոնային եղանակով փաստաթղթերի ներկայացման վրա, ուստի 2-րդ և 3-րդ կետերով անհրաժեշտ է սահմանել բացառություն, միաժամանակ առանձին կետով նախատեսելով էլեկտրոնային եղանակով ներկայացվող փաստաթղթերի բնօրինակների առձեռն ներկայացնելու վերաբերյալ կարգավորում: |  | Ընդունվել է: |
| **5.** Հավելվածի 10-րդ կետի համաձայն՝ լիազորված մարմնի համապատասխան ստորաբաժանումը փաստաթղթերի պատճենները համեմատում է բնօրինակների հետ, բնօրինակները վերադարձնում է հավակնորդին: Հավակնորդը կարող է փաստաթղթերը ներկայացնել էլեկտրոնային տարբերակով՝ **հայտարարության մեջ նշված էլեկտրոնային փոստի հասցեին:** Մինչդեռ Ձև 1-ով սահմանված հայտարարության մեջ էլեկտրոնային փոստի հասցեի վերաբերյալ որևէ գրառում չկա: Նշվածը հաշվի առնելով՝ անհրաժեշտ է հայտարարության մեջ նախատեսել վկայակոչած էլեկտրոնային փոստի հասցեն: |  | Ընդունվել է: |
| **6.**Հավելվածի 12-րդ կետի համաձայն՝ լիազորված մարմնի ղեկավարը հավակնորդների փաստաթղթերը ստանալուց հետո 3 աշխատանքային օրվա ընթացքում ուսումնասիրում է դրանք և **հավակնորդներից մեկի հետ (եթե դրանց թիվը մեկից ավելի է) կնքում է աշխատանքային պայմանագիր՝** 5 տարի ժամկետով, բայց ոչ ավելի, քան անձի 65 տարին լրանալը:  Գտնում ենք, որ նշված դրույթն ունի վերանայման կարիք, քանի որ սույն դեպքում պարզ չէ, թե սահմանված չափորոշիչներին երկու և ավել հավակնորդների համապատասխանության դեպքում, ինչպես է կատարվելու ընտրություն: |  | Ընդունվել է:  Կետը խմբագրվել է: |
| 7. Օրենքի 6-րդ հոդվածով նախատեսվող փոփոխության արդյունքում «Հանրակրթության մասին» օրենքի 12-րդ հոդվածի 21-րդ մասի համաձայն՝ պետական ուսումնական հաստատության տնօրեն և համակարգող չի կարող առաջադրվել, նշանակվել այն անձը՝  1) որը դատական կարգով ճանաչվել է անգործունակ կամ սահմանափակ գործունակ.  2) որը դատական կարգով զրկվել է **մանկավարժական կամ** վարչական գործունեությամբ զբաղվելու իրավունքից.  3) որը տառապում է այնպիսի հիվանդությամբ, որը կարող է խոչընդոտել **մանկավարժական կամ** վարչական գործունեության կատարումը: Այդ հիվանդությունների ցանկը հաստատում է Հայաստանի Հանրապետության կառավարությունը.  4) որը դատապարտվել է հանցագործության համար, և դատվածությունը սահմանված կարգով հանված կամ մարված չէ, բացառությամբ այն դեպքերի, երբ դատապարտվել է ոչ դիտավորյալ հանցագործություն կատարելու համար.  **5) որի նկատմամբ հարուցված քրեական հետապնդումը դադարեցվել է, կամ քրեական հետապնդում չի իրականացվել ոչ արդարացնող հիմքով.**  **6) որը կուսակցության ու նրա տարածքային ստորաբաժանումների ղեկավար և վերահսկողություն իրականացնող մարմինների անդամ է:**  Սույն դեպքում,Հավելվածի Ձև 2-ի «Իմ մասին հայտնում եմ.» պարբերությունում բացակայում են Օրենքի 12-րդ հոդվածի 21-րդ մասի 5-րդ և 6-րդ կետերով նախատեսվող պայմանները, ուստի անհրաժեշտ է Հավելվածի Ձև 2-ը լրամշակել:  Բացի այդ, Օրենքի 12-րդ հոդվածի 21-րդ մասի 2-րդ և 3-րդ կետերը հաշվի առնելով՝ անհրաժեշտ է Հավելվածի Ձև 2-ի «Իմ մասին հայտնում եմ.» պարբերության 5-րդ և 6-րդ տողերում «վարչական» բառից առաջ լրացնել «մանկավարժական կամ» բառերը: |  | Ընդունվել է է մասնակի:  Պարբերության 5-րդ և 6-րդ տողերում «վարչական» բառից առաջ «մանկավարժական կամ» բառերը լրացնելու անհրաժեշտություն չկա, քանի որ համակարգողը մանկավարժական աշխատող չի հանդիսանում: |
| 8. Վերոգրյալի հետ մեկտեղ հարկ է նշել, որ ներկայացված կարգավորումները վերաբերում են արդեն իսկ համակարգողի պաշտոնը զբաղեցրած անձի պաշտոնավարման ժամկետի ավարտի, վերջինիս պաշտոնից ազատման, մահվան, մեղադրական դատավճռի առկայության դեպքում համակարգողի պաշտոնի թափուր տեղի առաջանալու հետևանքով նոր համակարգողի նշանակման հետ կապված իրավահարաբերություններին, այնինչ՝ սույն պաշտոնը փաստացի նոր է ստեղծվում և անհասկանալի է, թե առաջին անգամ ինչպես և ինչ կարգով է նշանակվելու համակարգողը: Նշվածը հաշվի առնելով՝ գտնում ենք, որ անհրաժեշտ է Հավելվածը լրամշակել, դրանում նախատեսելով դրույթներ, որոնք կվերաբերեն նաև առաջին անգամ համակարգողի նշանակման հետ կապված հարաբերություններին: |  | Ընդունվել է: |
| **ՀՀ ֆինանսների նախարարություն** |  | **01/11-1/21916-2022**  **14.12.2022** |
| ՀՀ ֆինանսների նախարարությունն ուսումնասիրել է «Պետական հանրակրթական ուսումնական հաստատության համակարգողի նշանակման կարգը հաստատելու մասին»  ՀՀ կառավարության որոշման նախագիծը և հայտնում է, որ դիտողություններ և առաջարկություններ չունի: |  |  |
| **ՀՀ վարչապետի աշխատակազմի սոցիալական**  **հարցերի վարչություն** |  | **02/11/5641-2023**  **16.02.2023** |
| նախագիծը վերնագրված է «Պետական հանրակրթական ուսումնական հաստատության համակարգողի նշանակման կարգը հաստատելու մասին», ինչը չի համապատասխանում «Հանրակրթության մասին» օրենքի (այսուհետ՝ օրենք) պահանջին: Այսպես, օրենքի 10-րդ հոդվածի 3-րդ մասի համաձայն՝ «Պետական ուսումնական հաստատության ընթացիկ գործունեության ղեկավարումն իրականացնում է ուսումնական հաստատության գործադիր մարմինը` տնօրենը և **վարչատնտեսական մասի համակարգողը** (այսուհետ՝ համակարգող)»: Վերոգրյալից միանշանակ հետևում է, որ «համակարգող» կրճատ ձևը վերաբերելի է օրենքի հետագա կարգավորումներին, իսկ խնդրո առարկա ենթաօրենսդրական իրավական ակտի նախագծում հարկ է նախ կիրառել տվյալ պաշտոնի «վարչատնտեսական մասի համակարգող» ամբողջական անվանումը, ապա նոր միայն հաջորդիվ գործածել «համակարգող» կրճատ ձևը. |  | Ընդունվել է, կատարվել է խմբագրում: |
| նախագծի նախաբանում որպես լիազորող նշված օրենքի 29-րդ հոդվածի 1-ին մասի 6.2-րդ ենթակետի փոխարեն առաջարկում ենք հղում կատարել օրենքի 12-րդ հոդվածի 1-ին մասին, համաձայն որի, **պետական ուսումնական հաստատության** տնօրենը և **համակարգողը** **նշանակվում են Կառավարության հաստատած կարգով.** |  | Չի ընդունվել, քանի որ 2023 թ. փետրվարի 16-ին «Հանրակրթության մասին» օրենքի փոփոխություններով սահմանվել է լիազորող նորմ, համաձայն որի՝ Կառավարությունը հաստատում է համակարգողի նշանակման կարգը: |
| նախագծի հավելվածի 2-րդ կետում՝  «(այսուհետ` լիազորված մարմին)» կրճատ ձևն անհրաժեշտ է զետեղել «քաղաքապետարանի» բառից հետո, քանի որ առկա ձևակերպմամբ լիազորված մարմին է դիտարկվում ոչ թե համապատասխան մարմինը, այլ՝ դրա համապատասխան ստորաբաժանումը,  «սկսած 2023 թվականի հունվարի 1-ից» բառերն անհրաժեշտ է հանել, որովհետև նախագծի 2-րդ կետով դրա ուժի մեջ մտնելու ժամկետ է սահմանվում պաշտոնական հրապարակմանը հաջորդող տասներորդ աշխատանքային օրը, հետևաբար այն չի կարող հետադարձ ուժ ունենալ,  վերջին նախադասությունը շարահյուսորեն կապակցված չէ նախորդի հետ. |  | Ընդունվել է:  Ընդունվել է:  Ընդունվել է, խմբագրվել է: |
| նախագծի հավելվածի Ձև 1-ում`  շտկման ենթակա է «ՊԱՈԿ» հապավումը,  համակարգողի պաշտոնը զբաղեցնելու համար հայտ ներկայացնելու պարտադիր պայմանների մեջ ներառված չէ վերջին 7 տարվա ընթացքում քաղաքական, ինքնավար, վարչական կամ օրենքով ստեղծված պետական մարմնի անդամի պաշտոններում կամ կազմակերպման, ղեկավարման, վերահսկման, համակարգման գործառույթներ ունեցող այլ պաշտոններում (անկախ պետական կամ մասնավոր ոլորտում կատարած աշխատանքից) առնվազն հինգ տարվա ընդհանուր աշխատանքային ստաժի պահանջը. |  | Ընդունվել է:  Չի ընդունվել: Կարգի 8-րդ կետում հղում է արված «Հանրակրթության մասին» օրենքի հոդվածի՝ համապատասխան պահանջին վերաբերող դրույթին: |
| նախագծի հիմնավորումն անհրաժեշտ է լրամշակել վարչապետի 2021 թվականի NN 02/08.3/28440-2021 և 02/16.10/40655-2021 հանձնարարականների պահանջներին համապատասխան, ինչպես նաև նկատի ունենալ այն հանգամանքը, որ հիմնավորման մեջ հիշատակվող՝ Կառավարության 2002 թվականի հուլիսի 25-ի N 1392-Ն որոշման մեջ փոփոխություններ կատարելու մասին N 137-Ն որոշումն արդեն իսկ ընդունվել է 2023 թվականի փետրվարի 3-ին: |  | Ընդունվել է: |
| **ՀՀ վարչապետի աշխատակազմի իրավաբանական վարչություն** |  | **02/11/5641-2023**  **16.02.2023** |
| Նախագծի 1-ին կետով հաստատվող հավելվածի 12-րդ կետի համաձայն՝ լիազորված մարմնի ղեկավարը հավակնորդների փաստաթղթերը ստանալուց հետո 3 աշխատանքային օրվա ընթացքում ուսումնասիրում է դրանք և դրանց հիման վրա հավակնորդներից մեկի հետ կնքում է աշխատանքային պայմանագիր: Մինչդեռ պարզաբանված չէ՝ ինչ չափանիշների հաշվառմամբ է իրականացվում տվյալ պաշտոնում համակարգողի նշանակումը: Այդ պայմաններում պարզ չէ՝ հավակնորդների՝ սահմանված պահանջներին բավարարելու հավասարության դեպքում ինչպես է իրականացվելու հավակնորդի ընտրությունը: |  | Չի ընդունվել:  Լիազորված մարմնի ղեկավարի կողմից Համակարգողի ընտրությունը տեղի է ունենալու կարգով սահմանված պահանջներին համապատասխանելու պարագայում, և հավակնորդների հավասար պայմաններ ունենալու դեպքում նշանակումը լինելու է հայեցողական: |